שפיר הנדסה ותעשייה

שפיר הנדסה ותעשייה בע"מ המוכרת גם כ"קבוצת שפיר" היא חברה העוסקת בייצור ואספקת חומרי גלם לבנייה, תשתיות, זכיינות, וייזום בנייה למגורים. שפיר היא חברה ציבורית, ומניותיה נסחרות בבורסה לניירות ערך בתל אביב. מניית החברה כלולה במדד תל אביב 35. שפיר הנדסה נוסדה בשנת 1968 על ידי יעקב שפירא, תחילה התמקדה החברה בעבודות ימיות ובשנות ה-70 של המאה ה-20 בנתה את רציפים 5–8 בנמל אשדוד, את שוברי הגלים של תחנות הכוח בחדרה, של מעגן היאכטות בתל אביב ושל חופי הרחצה בחיפה ובבת ים. בשנות ה-80 של המאה ה-20 הצטרפו ארבעת ילדיו של שפירא לחברה. בשנת 1983, נכנסה החברה לתחום כריית מחצבים כשקיבלה שפיר זיכיון לפתיחת מחצבה בעציונה, סמוך לבית שמש. בהמשך קיבלה זיכיונות לשלוש מחצבות נוספות, זנוח (סמוך לבית שמש), נטוף (סמוך למודיעין) וורד (סמוך לוואדי עארה). בשנות ה-80 של המאה ה-20 נכנסה החברה לתחום הבנייה למגורים. בשנת 2005, רכשה את חברת האחים רויכמן שנקלעה לקשיים כלכליים. חברת שפיר נכנסה לפעילות באתרי עבודות שניהלה עד אז חברת האחים רויכמן. בשנת 2014, פרסמה החברה תשקיף הנפקה לציבור, שעל פיו הונפקו לציבור ונרשמו למסחר בבורסה לניירות ערך בתל אביב ניירות ערך של החברה. ב-30 באוקטובר 2014 הוכרזה קבוצה המשותפת לחברות אשטרום ושפיר הנדסה כזוכה במכרז הבינלאומי להקמת נמל המפרץ. היקף העבודות במכרז זה הוערך ב-3.98 מיליארד שקל. במרץ 2017, נכנסה החברה לתחום הגז והנפט כאשר החליטה להשתתף במכרז של משרד האנרגיה על 24 רישיונות חיפוש חדשים בים התיכון. באוגוסט 2017, נכנסה להשקעה בשותפות גבעות עולם חיפושי נפט שנקלע לקשיים. יחד איתה נכנסה גם נאוויטס פטרוליום, לאחר שחברת RDL הודיעה כי לא תמשיך איתם כפי שתוכנן. באוקטובר 2018 החברות שפיר הנדסה ואפקון זכו בחוזים בהיקף של 730 מיליון שקל לעבודות תשתית וסלילה, הקמת מבנים ועבודות חשמל בנמל הדרום. באוגוסט 2018 הוכרז ששותפות שפיר ופיצרוטי מאיטליה תקים את כביש 16 בכניסה לירושלים. בינואר 2020 זכתה שותפות של שפיר ואוריין במכרז משרד הביטחון לתכנון, הקמה ותפעול של מרכז ההספקה החדש של צה"ל לתקופה של 26 שנים, היקף המכרז עומד על 5 מיליארד שקל. לחברה תחומי פעילות מגוונים. בשנת 2021 הוכנסה על ידי הוועדה לצמצום הריכוזיות לרשימת הגורמים הריכוזיים, בשל החזקה של למעלה מ-10 זכויות בארבעה תחומי תשתית חיוניים. ביולי 2021 חתמה החברה על הסכם לרכישת מניות של חברת הלוגיסטיקה פריץ לפי שווי של 300 מיליון שקל. בנובמבר 2021 חתמה החברה על הסכם לרכישת גרעין השליטה בחברה הציבורית אברות תעשיות. ב-30 בינואר 2022 הוכרזה זכיית השותפות של שפיר ו-CAF הספרדית במכרז להקמת הקו הסגול. בנוסף, שתי השותפות משתתפות במכרז הקו הכחול בירושלים ונערכות להשתתף במכרז הטראם-טריין (TT) חיפה–נצרת, הפעם תוך צירוף קרן ההשקעות התעשייתית - קרן נוי.הרכבת מופעלת על ידיי חברת בת בשם ''כפיר'' (הלחם של המילים CAF ושפיר) ביוני 2023 הגישה החברה תביעת ענק על סך 200 מיליון שקל נגד משרד האנרגיה ורשות הגז הטבעי. תביעת הענק הוגשה בטענה שהמדינה ביצעה שינויים במודל חלוקת הגז. הנתיב המהיר בכביש 1 כביש 6 - קטעים 3 ו-7 בצפון מנהרה 3 בקו הרכבת המהיר לירושלים מחלף העמקים מחלף רעננה דרום שותפות עם חברה הספרדית CAF בחברה TransJerusalem J-Net הזוכה במכרז להפעלת הקו האדום של הרכבת הקלה בירושלים והקמה והפעלת הקו הירוק של הרכבת הקלה בירושלים. דפו 25 גשר אריק נמל הדרום נמל המפרץ מתקן התפלה אשדוד (נרכש) מדיה וקבצים בנושא שפיר הנדסה ותעשייה בוויקישיתוף אתר האינטרנט הרשמי של שפיר הנדסה ותעשייה אתר חברת שפיר הנדסה חוצה ישראל צפון שפיר הנדסה ותעשיה בע"מ, באתר הבורסה לניירות ערך בתל אביב שפיר הנדסה ותעשיה בע"מ, באתר "מאיה" שפיר הנדסה ותעשיה בע"מ, באתר גלובס ערן אזרן, כך צמחו האחים שפירא לאימפריית תשתיות בשווי 10 מיליארד שקל, באתר TheMarker‏, 26 בינואר 2020 שוקי שדה, "הם מצאו שיטה": האחים שמרוויחים מיליארדים - ולא מתכוונים לתת לאף אחד לשנות את זה, באתר TheMarker‏, 30 באפריל 2021 שפיר הנדסה ותעשייה בע"מ: נתונים כספיים באתר מאי"ה. אבי בר-אלי, הכירו את האחים שפירא - שהשתלטו על פרויקטי התשתית הגדולים של ישראל, באתר TheMarker‏, 9 בנובמבר 2014 מיכאל רוכוורגר, שפיר תחל להיסחר ביום שלישי לפי שווי של 2.2 מיליארד שקל, באתר TheMarker‏, 7 בדצמבר 2014 הדי כהן , ‏נחתם החוזה להקמת הנמל החדש במפרץ חיפה, באתר גלובס, 7 בינואר 2015 ערן אזרן, האחים שפירא רוצים להיות יצחק תשובה: שפיר הנדסה תנסה לחפש גז ונפט בים התיכון, באתר TheMarker‏, 7 במרץ 2017 אורי תומר, שפיר הנדסה רוצה נפט: נכנסת להשקעה בגבעות עולם, באתר TheMarker‏, 72 באוגוסט 2017 קובי ישעיהו, ‏גדעון תדמור מכניס את נאוויטס לשותפות עם שפיר בשדה מגד, באתר גלובס, 18 ביוני 2018 אביב לוי, ‏הקמת נמל הדרום: שפיר ואפקון זכו בחוזים בהיקף מצטבר של 730 מיליון שקל, באתר גלובס, 21 באוקטובר 2018 גיא ליברמן, ‏מחסנים ולוגיסטיקה שפיר ואוריין זכו במכרז ענק להקמת מרכז ההספקה של צה"ל, באתר גלובס, 22 בינואר 2022 ועדת הריכוזיות מעדכנת את רשימת הגורמים הריכוזיים לשנת 2021, באתר רשות התחרות יוסף חרש, שפיר חתמה על הסכם לרכישת חברת השילוח פריץ; רוכשת את ליפסקר ב-36 מיליון שקל, באתר TheMarker‏, 5 ביולי 2021 יובל שדה, הסינים נפסלו: נבחרו החברות שיקימו את הקו הירוק והסגול של הרכבת הקלה בגוש דן, באתר כלכליסט, 30 בינואר 2022 שפיר הנדסה הגישה תביעה ב-200 מיליון שקל נגד המדינה, באתר אייס, 8 ביוני 2023